section_heading: Poslije rata
paragraph_text: Nakon rata Kosch dobiva zapovjedništvo nad njemačkim snagama koje su štitile njemačku istočnu granicu. Navedenim snagama zapovijeda sve do siječnja 1919. kada odlazi u mirovinu. Robert Kosch preminuo je 22. prosinca 1942. godine u 86. godini života u Berlinu gdje je i pokopan. Bio je oženjen s Gertrude Noeggerath s kojom je imao tri kćeri.